Contra es cavitats dera net, contra toti es objèctes, que se hèn esglasiants, contra perfils caradi que se desdiboishen quan s’auance, contra es imatges escures quilhades, contra çò de lugubre miralhat sus çò de funèbre, contra era immensitat sepulcrau deth silenci, contra es èssers desconeishudi e possibles, era inclinacion misteriosa des arrames, era espaventosa torcedura de quauqui arbes e era estrementida de quauqui quadres d’èrba, que non i a defensa possibla, ne audàcia que non se convertisque en terror e que non age era presentida dera angónia pròcha.